Diari Oficial de la Generalitat Valenciana


Sumari del DOGV 3211, del 26-03-1998 (1998/1963)

ORDRE de 6 de març de 1998, de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la realització i el desenrotllament de projectes d'acció professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1963


Data del document
:   06-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 6 de març de 1998, de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la realització i el desenrotllament de projectes d'acció professional. [1998/Q1963]
  
La Formació Professional, des d'una perspectiva teòrica, es concep com un tot únic que persegueix la competència professional, entesa com un conjunt de capacitats, coneixements, destreses i actituds adquirides a través de la formació o, si escau, de la pràctica laboral que possibiliten l'acompliment d'una professió en el nivell requerit per l'ocupació.
  
Una formació de qualitat ha d'anar incorporant de forma sistemàtica en els currículums educatius dels alumnes, accions innovadores de caràcter professionalitzador que facilite l'adquisició d'aquesta competència professional necessària per a la inserció en el món laboral.
  
La realització de les activitats esmentades, que els centres educatius inclourien en el que denominarem Projecte d'Acció Professional (PAP), requereix destinar recursos extraordinaris per al suport i potenciació d'aquest.
  
Per això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer. Convocatòria
  
1. Convocar un concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, per a la realització i el desenrotllament de projectes d'acció professional.
  
2. Aprovar les bases per les quals es regirà la convocatòria, que s'inclouen en l'annex I a aquesta ordre i el model de sol·licitud que hi consta en l'annex II.
  
Segon. Finançament
  
1. La quantitat global màxima destinada a l'assignació per despeses extraordinàries de funcionament als centres docents públics dependents de la Conselleria de Cultura, Educació i Ciència serà de 96.493.199 de pessetes, a càrrec del crèdit existent en el capítol II del programa 421.30 del pressupost de la Generalitat Valenciana per a 1998.
  
2. La quantitat global màxima destinada a les subvencions a centres docents concertats serà de 3.000.000 de pessetes, a càrrec del crèdit existent en la línia pressupostària 411/000/98, del programa 421.30, del pressupost de la Generalitat Valenciana per a 1998.
  
3. L'assignació per despeses extraordinàries de funcionament i la concessió de subvencions té com a finalitat sufragar totalment o parcialment les despeses generals que al centre educatiu li genere el desenrotllament del Projecte d'Acció Professional, per la qual cosa la quantitat concedida a través de aquesta convocatòria no podrà excedir del total de la mencionada despesa.
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat per concedir les ajudes i subvencions i se l'autoritza perquè dicte les resolucions necessàries per al desenrotllament i l'execució d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-s'hi, prèvia comunicació al conseller de Cultura, Educació i Ciència, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, segons el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre recurs que s'estime procedent.
  
València, 6 de març de 1998
  
El conseller de Cultura, Educació i Ciència,
  
FRANCISCO CAMPS ORTIZ
  
ANNEX I
  
Bases de la convocatòria
  
Primera. Objecte i característiques dels projectes
  
Els projectes d'acció professional (PAP) hauran de tenir per objecte la implantació i el desenrotllament d'accions que faciliten la inserció professional dels joves estudiants, a través d'experiències innovadores d'orientació laboral, simulació empresarial, processos de transició a la vida activa, o altres, partint de l'entorn economicosocial en el que es desenrotlla el centre i buscant unes relacions permanents en empreses i institucions col·laboradores, per a la realització de la formació en centres de treball i com a mecanisme d'intercanvi de coneixements tecnologicopràctics i de prestació mútua de serveis.
  
Els centres docents integraran en el seu Projecte Educatiu de Centre la diversitat d'actuacions del projecte d'acció professional, les quals hauran d'implicar als diferents òrgans de coordinació didàctica.
  
Segona. Tipus de projectes
  
Els projectes d'acció professional que es presenten podran fer referència a:
  
a) Accions sobre la continuïtat d'un projecte presentat en anteriors convocatòries.
  
b) Accions d'un nou projecte.
  
Tercera. Participants
  
Podran acollir-se a les assignacions i subvencions els centres públics i privats concertats de la Comunitat Valenciana, respectivament, de nivells no universitaris.
  
La consideració de centre privat concertat s'entendrà quan les accions del projecte es destinen a alumnes matriculats en ensenyaments concertats o convinguts amb la Conselleria de Cultura, Educació i Ciència.
  
Cada centre docent només podrà presentar un projecte d'acció professional.
  
Quarta. Termini i formalització de sol·licituds
  
1. El termini de presentació de sol·licituds serà de 30 dies naturals des de l'endemà de la publicació de aquesta ordre en el Diari Oficial de la Generalitat Valenciana. Si el termini finalitza en dia inhàbil, o en dissabte, s'entendrà prorrogat fins el primer dia hàbil següent.
  
2. El director o titular del centre que opte a la convocatòria haurà de presentar instància, segons el model de l'annex II a aquesta ordre, en la Conselleria de Cultura, Educació i Ciència; Direcció General d'Ordenació i Innovació Educativa i Política Lingüística; Servei de Formació Professional; avinguda de Campanar, 32, 46472 València, fent ús de qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Sol·licituds i documentació
  
A les instàncies s'hi adjuntarà:
  
1) Projecte d'Acció Professional, en el que s'inclourà el pressupost per a la seua realització.
  
2) Certificat de l'acord del Consell Escolar, en el que conste l'aprovació per a la seua realització.
  
3) Si el projecte és la continuïtat d'un altre presentat en anteriors convocatòries, caldrà aportar una memòria sobre l'avaluació de les accions realitzades i la conveniència de la continuïtat d'aquest.
  
Sisena. Selecció dels projectes
  
Es constituirà una comissió de selecció que estudiarà els projectes, elaborarà les llistes provisionals de les dotacions econòmiques que s'hi han de concedir, resoldrà les eventuals reclamacions i, finalment, elevarà al director general d'Ordenació i Innovació Educativa i Política Lingüística una proposta de resolució de la convocatòria.
  
La comissió de selecció estarà integrada per:
  
President:
  
- El cap de l'Àrea d'Ordenació, Innovació i Formació Professional.
  
Vocals:
  
- El cap del Servei de Formació Professional.
  
- El cap de la Secció d'Iniciació Professional.
  
- Un representant de la Inspecció Educativa, nomenat per la secretaria general de la Conselleria de Cultura, Educació i Ciència.
  
- Un representant d'un centre docent no universitari, nomenat pel director general d'Ordenació i Innovació Educativa i Política Lingüística.
  
- Un representant de l'Àrea d'Ordenació, Innovació i Formació Professional, designat pel cap de l'Àrea.
  
- Un tècnic de la Secció d'Iniciació Professional, que actuarà com a secretari.
  
Setena. Criteris de selecció
  
Els projectes presentats seran seleccionats segons els criteris següents:
  
a) Que les accions vinculen i afavorisquen la implicació d'empreses, organismes o institucions en l'activitat del centre educatiu.
  
b) Que existisca una coordinació entre les activitats proposades en el projecte i la de la resta del centre docent.
  
c) Que el projecte contemple l'entorn socioeconòmic del centre docent.
  
d) En igualtat de condicions es prioritzarà als centres que no hagen sigut seleccionats en convocatòries anteriors.
  
Vuitena. Publicació de la resolució
  
1. Llista provisional.
  
La relació provisional de projectes seleccionats i la dotació econòmica proposada es comunicarà a tots els centres que van presentar el projecte i es farà pública als taulers d'anuncis de la Conselleria de Cultura, Educació i Ciència i de les direccions territorials de Cultura i Educació. Es dóna un termini de 8 dies naturals per a presentar eventuals reclamacions davant de la comissió de selecció, la qual resoldrà les reclamacions i elevarà proposta de resolució al director general d'Ordenació i Innovació Educativa i Política Lingüística. En el cas que el termini indicat finalitze en dia inhàbil, o en dissabte, s'entendrà prorrogat fins el primer dia hàbil següent.
  
2. Resolució
  
Vista la proposta de la comissió de selecció, el director general d'Ordenació i Innovació Educativa i Política Lingüística dictarà resolució, que serà publicada en el Diari Oficial de la Generalitat Valenciana.
  
El termini màxim per resoldre la convocatòria serà de tres mesos, comptadors des de la publicació d'aquesta ordre en el Diari Oficial de la Generalitat Valenciana.
  
Si no recau resolució expressa en el termini establit, les sol·licituds s'entendran desestimades, sense perjudici d'allò que es dispose quan es dicte la resolució expressa.
  
Contra aquesta resolució, els centres privats concertats podran interposar-hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, segons el que disposen els articles 58 i següents de la Llei de la Jurisdicció Contenciosa Administrativa, de 27 de desembre de 1956.
  
Novena. Quantia i percepció de les assignacions per a despeses extraordinàries de funcionament i subvencions
  
1. S'estableix com a quanties màximes d'assignació o subvenció:
  
a) Per projecte nou, la quantitat de 800.000 pessetes.
  
b) Per a la continuïtat de projectes anteriors, la quantitat de 600.000 pessetes.
  
2. L'efectivitat de la resolució, a través de l'adjudicació de les despeses extraordinàries de funcionament i les subvencions, quedarà condicionada a l'expressa acceptació d'aquesta per part dels directors dels centres públics o titulars de centres privats, en el termini d'un mes, des de la publicació en el Diari Oficial de la Generalitat Valenciana.
  
3. Els centres públics dependents de la Conselleria de Cultura, Educació i Ciència, rebran l'assignació en concepte de despeses extraordinàries de funcionament, i l'hauran de justificar segons el que estableix l'Ordre de 18 de maig de 1995, de la Conselleria de Cultura, Educació i Ciència (DOGV de 9 de juny).
  
4. Els centres privats concertats, per poder percebre la subvenció atorgada, hauran de justificar documentalment, a través d'originals o fotocòpies compulsades de factures o rebuts, davant la Direcció General d'Ordenació i Innovació Educativa i Política Lingüística les despeses que, específicament, ha comportat el desenrotllament del projecte, així com justificar estar al corrent de les seues obligacions tributàries i davant la Seguretat Social, segons l'establit a l'Ordre de 30 de maig de 1996, de la Conselleria de Economia i Hisenda (DOGV de 21 de juny), prèviament al lliurament dels pagaments.
  
S'estableix com a data límit per a les mencionades justificacions el 30 de novembre de 1998, transcorregut el termini sense presentar la documentació s'entendrà que es renuncia a la subvenció.
  
Deu. Obligacions dels beneficiaris
  
L'acceptació de l'assignació o subvenció obliga els centres docents a:
  
1) Realitzar el projecte en els termes del presentat a la convocatòria.
  
2) Trametre al Servei de Formació Professional, de la Direcció General d'Ordenació i Innovació Educativa i Política Lingüística, una memòria del projecte, en finalitzar-lo.
  
Onze. Seguiment
  
La Inspecció Educativa i, si s'escau, el Servei de Formació Professional, de la Direcció General d'Ordenació i Innovació Educativa i Política Lingüística, durà a terme el seguiment, l'orientació i l'avaluació del desenrotllament dels projectes.
  
Dotze. Retirada de la documentació